Yhteistoimintaneuvottelut päättyivät ikääntyneiden palveluissa

Etelä-Karjalan hyvinvointialueen (Ekhva) ikääntyneiden palveluja koskevat yt-neuvottelut ovat päättyneet 16.7. 2025. Neuvottelut alkoivat kesäkuun alussa.

Neuvottelut koskivat noin 1 300 työntekijää, jotka toimivat asiakastyössä kotihoidon ja ikääntyneiden palveluasumisen vastuualueella.

Ikääntyneiden palvelujen henkilötyövuosien ylitys on alkuvuonna 2025 ollut kokonaisuudessaan 100. Ylitykset ovat usean eri asian summa, mutta taustalla on mm. lakisääteisen henkilöstömitoituksen muuttuminen ikääntyneiden asumispalveluissa ja siihen liittyvien toimenpiteiden reagoinnin hitaus.

Neuvottelut eivät päättyneet yksimielisenä. Neuvottelujen jälkeen Ekhva joutuu vähentämään 10-30 henkilötyövuotta.

– Pääosin vähennykset tehdään vaiheittain määräaikaisten työsuhteiden päättymisten ja henkilöstön eläköitymisten kautta, toimintakyky- ja hoivapalvelujen johtaja Irina Snellman sanoo.

Suunnitellut toimenpiteet on tarkoitus saattaa voimaan loppuvuodesta 2025 tai viimeistään vuoden 2026 aikana.

Lisätietoja:

Irina Snellman, toimintakyky- ja hoivapalvelujen johtaja, p. 040 358 9224, irina.snellman@ekhva.fi

Ekhvan tämän vuoden talousarvio ja sopeutustoimet